Maler
E Maler (dt. Malter) ass eng fréier Huelmooss.

Fir all Regioun oder Stad war et eppes aneschters, a souguer op der selwechter Plaz huet et heiansdo eppes aneschters bedeit jee nodeem wéi enger Wuer hire Volume gemooss gouf.

Fir Fruucht huet d'Kommissioun vun de Gewiichter a Moosse vum Département des Forêts 1798 festgehalen, datt 1 Maler genee 10 Sieschter entsprieche géif. Well de Volume vun engem Sieschter ofhängt vun der Fruucht, do rechne mer also:
 Weess, Kar a Mëschler: 1 Maler entsprécht 204,5 Liter;
 Geescht an Huewer: 1 Maler entsprécht 289,7 Liter.

De Maler gouf awer och geholl fir Gromperen ofzemoossen. Am Guttland huet 1 Maler Gromperen 8 Sieschter entsprach, wat eng 4 Zenner waren. Am Éislek dogéint huet ee fir 1 Maler Grompere mat 5 Zenner gerechent.

Volumeneenheeten